news_article: Jääkiekon SM-liigan pudotuspeleihin vähintään neljänneltä sijalta lähtevä HIFK pystyi perjantaina sille harvinaiseen tekoon. HIFK löi runkosarjapelissä naapurinsa Jokerit tämän kotikaukalossa 2–1 (0–1, 2–0, 0–0). Voitto oli HIFK:lle ensimmäinen Jokerien jäällä sitten 7. joulukuuta 2002.
  Tällä kaudella helsinkiläisjoukkueet ovat kohdanneet liigapeleissä kahdeksan kertaa ja puntit tasoittuivat niin, että HIFK:n tilillä on kolme voittoa. Lisäksi Jokerit oli isännöinyt yhdeksän peräkkäistä paikalliskamppailua tappiotta.
  – Meillä on ollut vaikeuksia täällä isolla jäällä. Paras ottelu meiltä täällä. Oikeaan suuntaan ollaan menossa, HIFK:n päävalmentaja Hannu Aravirta analysoi.
  Jokerit sai mittelössä paremman lähdön, sillä isäntien keskushyökkääjiin kuuluva Petri Pakaslahti sai yllätettyä HIFK:n maalivahti Tomas Vokounin juuri ennen taukosummeria. Pakaslahden ranneveto suhahti helpon näköisesti yleensä vastaavat vedot muurimaisesti torjuvan tshekin taakse ajassa 19.52.
  – Aika sataprosenttisesti nukuttiin ensimmäinen erä, HIFK:n Timo Pärssinen kuittasi jakson joka sisälsi hänen joukkuetoverinsa Marek Zidlickyn tolppalaukauksen.
  Toisessa erässä Jokerien peli hajosi lukuisten jäähyjen takia. HIFK iski tehokkaasti ylivoimalla, tuloksena olivat laitahyökkääjä Pärssisen (22.32) ja puolustaja Toni Lydmanin (37.23) maalit.
  – Kolmannessa erässä pelasimme fiksusti. Kiekkoa päätyyn ja ehkäistiin Jokerien vastaiskut, Pärssinen tuumi.
  HIFK:n Vokounille kertyi taistossa 9+12+9=30 torjuntaa. Vastapäädyn Tim Thomasin urakka koostui 7+11+5=23 torjunnasta. Areena oli täynnä, 13 665 katsojaa, ja nähtävää riitti.
  – Ensimmäisessä erässä me loimme paineen. Toinen taas meni sotkuiseksi jäähyjen takia ja kolmas erä oli hyvin tasainen, Thomas arvioi.
  HIFK:n riveistä muun muassa puuttui hyökkääjä Lasse Pirjetä kuumeen takia. Jokerien kokoonpanosta taas oli pois vasta toista kertaa tällä kaudella joukkueen tähtihyökkääjä Glen Metropolit. Mediatiedotteen mukaan kanadalaisen vaivana on olkapäävamma.
  – Toivotaan, ettei tarvitse laittaa kaveria jäälle vielä ensi viikolla, Jokerien päävalmentaja Hannu Jortikka linjasi.
  – Jos kyseessä olisi ollut pudotuspeliottelu, niin Metropolit olisi varmaan pelannut, Jokerien toimitusjohtaja Matti Virmanen säesti vieressä.
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15
events.event_type: game result penalty penalty goal penalty goal penalty penalty penalty penalty penalty goal penalty saves saves
events.home_team: Jokerit
events.guest_team: HIFK
events.score: 1–2 1–0 1–1 1–2
events.periods: 1–0 0–2 0–0
events.features: power play
events.features: power play
events.player: Toni Söderholm Brian Campbell Petri Pakaslahti Ossi Väänänen Timo Pärssinen Pasi Saarinen Sami Lepistö Olli Jokinen Tomek Valtonen Martti Järventie Toni Lydman Kim Hirschovits Tim Thomas Tomas Vokoun
events.assist: Brian Campbell Tomi Mäki
events.assist: Marek Zidlicky Olli Jokinen
events.assist: Brett Harkins Kimmo Kuhta
events.team: guest home home home guest guest home guest home home guest guest home guest
events.team_name: HIFK Jokerit Jokerit Jokerit HIFK HIFK Jokerit HIFK Jokerit Jokerit HIFK HIFK Jokerit HIFK
events.time: 0.13 5.59 19.52 22.03 22.32 23.52 27.49 32.2 32.2 36.31 37.23 37.46
events.penalty_minutes: 2 2 2 2 2 2 2 2 2
events.saves: 23 30